TV7 JERUUSALEMMA UUDISED
Tänased teemad -
Iisrael ja Euroopa võitlevad radikaalse islamiga
Iisrael ehitab Gaza piirile maaaluse tõkke
Iisraeli esindajat ÜRO Lähis-Ida seminarile ei kutsutud
World Vision vallandas oma 120 Gaza töötajat
Jeruusalemma templi põrandad olid erakordselt kaunid
TV7 Jeruusalemma Uudistest - Shalom!
Israel Hayom kajastas
peaminister Benjamin Netanyahu eelmise nädala visiiti Hollandisse.
2-päevase visiidi käigus kohtus Netanyahu mitmete tippametnikega.
Haagis vestles ta Hollandi kolleegi Mark Ruttega
muuhulgas regionaalpoliitikast,
julgeolekust ning Iisraeli ja Euroopa suhetest.
Ühisel pressikonverentsil ütles Netanyahu,
et maailmas käib rahu ja terrori vaheline otsustav võitlus,
kus Iisrael ja Holland võitlevad koos rahu, demokraatia ja kaasaja poolel
ning terrori, türannia ja keskaegsuse vastu.
Netanyahu sõnul maailm juba mõistab, et Iisrael pole vaenlane,
vaid partner sõjas radikaalse islami kurjuse vastu
ja nüüd on Euroopalgi aeg seda mõista.
"Me ei kaitse üksnes ennast, vaid ka teid."
Netanyahu väitel Euroopa põgenikekriis üha süveneb,
kui radikaalset islamit Lähis-Idas ei peatata.
Kõik vabad maad peaksid ühinema
vastupanus Süüria ja Iraagi sündmustele ning kindlustama,
et samasugune kannatus teistesse riikidesse ei leviks.
Ülejäänud maailm mõistab, et maailm muutub kiiresti
ning radikaalne islam püüab vallutada lääneriike ruttu ja massidega.
Netanyahu sõnul võitleb Iisrael terrorismiga erinevate meetmetega
ja on valmis neid Euroopaga jagama.
Netanyahu tänas kohtumise järel Mark Ruttet
kui isiklikku ning ka Iisraeli ja rahu suurt sõpra.
The Times of Israeli teatel
hakkas Iisrael Gaza sektori piirile Sha'ar haNegevi maakonnas
betoontara ehitama.
Nii maapinnale kui selle alla ehitatav tara tuleb 60 km pikk
ja maksab 350 miljonit dollarit.
Tara ehitatakse kaitseks Gazast lähtuvate rünnakute eest
Gaza põhjapiiri lähedal asuvatele Iisraeli linnadele.
Iisraeli Kaitsejõudude peastaabiülema Gadi Eizenkoti sõnul saab tarast
suurim Iisraeli sõjaajaloo vältel teostatav projekt.
Iisraeli valitsus pole selgitanud, kuidas korraldatakse selle rahastus,
nii et selle tulevik on veel ebakindel, teatas Ynet Newsi netileht.
Iisraeli Kaitsejõud IDF soovitas tara ehitada juba 2014. a,
pärast Gazas Hamasiga toimunud konflikti.
Konflikti ajal kasutas terrorirühmitus Hamas piirialuseid tunneleid
Iisraeli-vastasteks rünnakuteks.
Tänavu kevadel leidis IDF esmakordselt pärast 2014. a
kaks Gazast Iisraeli viivat, 30-40 meetri sügavusel maa all olevat
ja kümneid meetreid Iisraeli territooriumile ulatuvat tunnelit.
Iisrael on otsinud tunneliprobleemile sobivat lahendust üle kümne aasta.
Tulevase taratõkke puhul annaks lisakaitset tehniline seiresüsteem,
mis takistaks Gazast Iisraeli tungida.
Israel Hayomi teatel
ei kutsunud ÜRO Iisraeli ametnikke Lähis-Ida rahuseminarile.
ÜRO avaliku teabe osakond pidas äsja Lõuna-Aafrikas
rahvusvahelise Lähis-Ida rahu puudutava meediaseminari.
Seminarile ei kutsutud ühtki ametlikku Iisraeli esindajat,
rääkis Iisraeli ÜRO suursaadik Danny Danon.
3-päevasele seminarile kutsuti filmirežissööre ja reportereid
ning poliitikuid, akadeemikuid ja teiste valdkondade eksperte,
et uurida uusi võimalusi
Iisraeli ja palestiinlaste arenevast, keerukast konfliktist rääkimiseks.
Seminaril osales suur delegatsioon palestiinlaste ÜRO esindusest
ja palestiinlaste suursaadik EL-is.
Danoni sõnul oli enamik seminaril kõnelejaid tuntud Iisraeli-vastased.
Üritusel oli suur roll
Iisraeli boikoteerimist propageerivatel BDS-i aktivistidel.
Iisraeli ÜRO saadik Danon, keda seminarile ei kutsutud,
rõhutas kirjas ÜRO peasekretärile,
et sellised juhtumid kahjustavad ÜRO moraali.
The Times of Israeli teatel
vallandas rahvusvaheline kristlik heategevusühendus World Vision
oma 120 Gaza töötajat.
Reutersi sõnul teatas World Vision oma Gaza töötajatele,
et ei suuda neile enam palka maksta, kuna Iisrael külmutas pangaarved.
Arved külmutati süüdistuste tõttu, mille järgi ühenduse Gaza juht
suunas miljoneid dollareid terrorirühmitusele Hamas.
Kirja teatel otsib ühendus võimalusi töötajatele palga maksmiseks
ja loodab võla lähitulevikus ära maksta.
Augustis esitas Iisraeli kohus süüdistuse
juunis vahistatud World Visioni Gaza juhile Muhammed al-Halabile
välismaalt saadud abirahast miljonite dollarite suunamises
Hamasile ja selle sõjalisele tiivale.
Süüdistuste järgi värbas Hamas al-Halabi kümne aasta eest
infiltreeruma antud abiühendusse ja tõusma selle Gaza osakonna juhiks.
Iisraeli keskluureteenistuse Shin Bet teatel
eraldati igal aastal Hamasile World Visioni rahast 6,5 mln eurot.
Osaga sellest rahastati Iisraeli-vastast sõjategevust.
Ühendusel on peakorter nii USAs kui Inglismaal
ja tegutsetakse ligi sajas riigis, eelarveks 2,5 miljardit dollarit.
Ühendusel on ligi 50 000 töötajat. Alates 1970. aastaist Iisraelis,
Läänekaldal ja Gazas tegutsenud World Visioni sõnul
pole neil mingit põhjust Halabi vastaseid süüdistusi uskuda.
Israel Today teatel avastati iidse Jeruusalemma templi
erakordselt kauni põranda ilu pika ennistamistöö tulemusena.
Iisraeli arheoloogidel õnnestus täiuslikult taastada
seitse iidset keraamilist põrandaplaati.
Need restaureeriti osana erilisest Templimäega seotud projektist.
12 aastat kestnud detailse töö käigus taastati plaadid 600st väiksest killust.
Killud leiti palestiinlaste poolt Templimäel tehtud illegaalsete
ja ohtlike kaevetööde prahi seast.
Moslemid hävitavad juudi ajalugu,
et võiksid ehitada Iisraeli suurima kolmanda mošee.
Ynet Newsi teatel rääkis kaevetööde juht professor Barkain,
et antud põrandaplaate kasutati ilmselt templi eessaalis.
Plaadid toodi algselt kohale peamiselt Roomast,
kuid ka Tuneesiast ja Egiptusest.
Plaadid olid lõigatud erinevateks geomeetrilisteks kujunditeks
ja need paigaldasid tõenäoliselt keiser Augustuse poolt
sõbrale Heroodes Suurele saadetud välismaa käsitöölised.
Plaadid ennistanud eksperdi sõnul
olid need piirkonna parimas Opus Secti nimelises stiilis.
Need olid meie tänased uudised. Shalom ja kohtumiseni!
Tõlge: Monika Jaaguri